b'\n_START_ARTICLE_\nStap\xc4\x8dari\n_START_SECTION_\nOpis\n_START_PARAGRAPH_\nDr\xc5\xbeak je sastavljen od niza pokretnih, me\xc4\x91usobno spojenih, vapnenastih \xc4\x8dlanaka. Neki \xc4\x8dlanci nose pokretne \xc4\x8dlankovite vitice koje u najdonjih \xc4\x8dlanaka slu\xc5\xbee pri\xc4\x8dvr\xc5\xa1\xc4\x87ivanju za podlogu. Tijelo je oblika \xc4\x8da\xc5\xa1ice s razgranatim krakovima (pet ili deset). Na slobodnom se kraju nalaze dva otvora, usni i izmetni, okru\xc5\xbeena vijencem lovaka. Hrane se planktonom kojega aktivno love lovkama. Rastavljena su spola. Imaju veliku sposobnost regeneracije. Poznato je oko 630 vrsta stap\xc4\x8dara. Odrasli oblici nekih obalnih vrsta slobodno plivaju morem, kao npr. sredozemna dlakavica (Antedon mediterranea), koja se nalazi i u Jadranskom moru. Me\xc4\x91u trajno priraslim oblicima iz dubokoga mora (2900 do 4900 m) poznat je Hyocrinus bethellianus.'